PMIndiaData/PMIndiaSum huggingface dataset:
প্ৰধানমন্ত্ৰীয়ে আইআইএছচি বেংগালুৰুত চেণ্টাৰ ফৰ ব্ৰেইন ৰিচাৰ্চ উদ্বোধন কৰে আৰু বাগচী পাৰ্থসাৰথী মাল্টিস্পেচিয়েলিটি হাস্পতালৰ আধাৰশিলা স্থাপন কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি চেণ্টাৰ ফৰ ব্ৰেইন ৰিচাৰ্চ উদ্বোধন কৰাৰ লগতে আই আই এছ চি বেংগালুৰুত বাগচী পাৰ্থসাৰথী মাল্টিস্পেচিয়েলিটি হাস্পতালৰ আধাৰশিলা স্থাপন কৰে। প্ৰধানমন্ত্ৰীয়ে এইদৰে টুইট কৰে: "আইআইএছচি বেংগালুৰুত চেণ্টাৰ ফৰ ব্ৰেইন ৰিচাৰ্চ উদ্বোধন কৰি আনন্দিত হৈছো। মই অধিক আনন্দিত এই কাৰণেই হৈছো যে মই এই প্ৰকল্পটোৰ আধাৰশিলা স্থাপন কৰাৰো সুযোগ লাভ কৰিছিলো। মস্তিষ্ক সম্পৰ্কীয় বিকাৰবোৰ কেনেদৰে নিয়ন্ত্ৰণ কৰিব লাগে, সেই বিষয়ে গৱেষণাৰ ক্ষেত্ৰত এই কেন্দ্ৰটোৱে অগ্ৰণী ভূমিকা পালন কৰিব।" “যি সময়ত প্ৰতিখন দেশে স্বাস্থ্যসেৱাক সৰ্বোচ্চ গুৰুত্ব দিছে, তেনে সময়ত বাগচী পাৰ্থসাৰথী মাল্টিস্পেচিয়েলিটি হাস্পতালৰ দৰে পদক্ষেপ অতি গুৰুত্বপূৰ্ণ। আগন্তুক সময়ত ই স্বাস্থ্যসেৱাৰ সামৰ্থ্য শক্তিশালী কৰিব আৰু এই খণ্ডত অগ্ৰণী গৱেষণাক উৎসাহিত কৰিব।” চেণ্টাৰ ফৰ ব্ৰেইন ৰিচাৰ্চ হ’ল এইধৰণৰ প্ৰথমটো গৱেষণা সুবিধা। এই কেন্দ্ৰই বয়সৰ লগত জড়িত মগজুৰ বিকাৰসমূহ পৰিচালনাৰ বাবে প্ৰমাণভিত্তিক জনস্বাস্থ্যৰ হস্তক্ষেপ প্ৰদান কৰিবলৈ গুৰুত্বপূৰ্ণ গৱেষণা চলোৱাত মনোনিৱেশ কৰে। আই আই এছ চি বেংগালুৰুৰ চৌহদত ৮৩২ খন বিচনাযুক্ত বাগচী পাৰ্থসাৰথি মাল্টিস্পেচিয়েলিটি হাস্পতাল গঢ়ি তোলা হ’ব আৰু ই প্ৰতিষ্ঠিত প্ৰতিষ্ঠানটোত বিজ্ঞান, অভিযান্ত্ৰিক আৰু চিকিৎসা বিজ্ঞানক একত্ৰিত কৰাত সহায় কৰিব। ই দেশৰ ক্লিনিকেল গৱেষণাক নতুন গতি প্ৰদান কৰিব আৰু দেশৰ স্বাস্থ্যসেৱাৰ উন্নতিত সহায়ক হোৱা উদ্ভাৱনীমূলক সমাধান বিচাৰি উলিওৱাৰ দিশত কাম কৰিব।
কিংবদন্তী কথক নৃত্যশিল্পী পণ্ডিত বিৰজু মহাৰাজৰ মৃত্যুত শোক প্ৰকাশ প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে কিংবদন্তী কথক নৃত্যশিল্পী পণ্ডিত বিৰজু মহাৰাজৰ মৃত্যুত গভীৰ শোক প্ৰকাশ কৰিছে। প্ৰধানমন্ত্ৰীয়ে লগতে কয় যে তেওঁৰ মৃত্যু কলা জগতৰ বাবে এক অপূৰণীয় ক্ষতি। এক টুইটযোগে প্ৰধানমন্ত্ৰীয়ে কয়; ‘সমগ্ৰ বিশ্বতে ভাৰতীয় নৃত্য কলাক এক অনন্য পৰিচয় প্ৰদান কৰা পণ্ডিত বিৰজু মহাৰাজজীৰ মৃত্যুত অতি মৰ্মাহত হৈছোঁ। তেওঁৰ মহাপ্ৰয়াণ কলা জগতৰ বাবে এক অপূৰণীয় ক্ষতি।শোকৰ এই সময়ত তেওঁৰ পৰিয়াল আৰু গুণমুগ্ধসকলৰ প্ৰতি মোৰ সমবেদনা জনাইছোঁ। ওম শান্তি!’
ইজৰাইলৰ প্ৰধানমন্ত্ৰী মহামহিম নাফটালি বেনেটৰে টেলিফোনিক বাৰ্তালাপ প্ৰধানমন্ত্ৰী শ্ৰী নৰেন্দ্ৰ মোদী

প্ৰধানমন্ত্ৰী শ্ৰী নৰেন্দ্ৰ মোদীয়ে আজি ইজৰাইলৰ প্ৰধানমন্ত্ৰী মহামহিম নাফটালি বেনেটৰ সৈতে টেলিফোনিক বাৰ্তালাপত মিলিত হয়। প্ৰধানমন্ত্ৰীয়ে মহামহিম বেনেটক ক’ভিড-১৯ ৰপৰা ক্ষীপ্ৰতাৰে আৰোগ্য লাভৰ বাবে শুভেচ্ছা জ্ঞাপন কৰে। তেখেতে তদুপৰি ইজৰাইলত শেহতীয়াভাৱে সংঘটিত সন্ত্ৰাসবাদীৰ আক্ৰমণত প্ৰাণ হেৰুৱা সকলৰ প্ৰতি সমবেদনা জ্ঞাপন কৰে। নেতাদ্বয়ে ইউক্ৰেইনৰ পৰিস্থিতিকে প্ৰমুখ্য কৰি শেহতীয়া ভূ-ৰাজনৈতিক প্ৰসংগত সংঘটিত ঘটনাৰাজি সম্পৰ্কে বিতংকৈ আলোচনা কৰে। তেওঁলোকে তদুপৰি অব্যাহত থকা দ্বিপাক্ষিক সহযোগিতাৰ পদক্ষেপৰাজিৰো পৰ্য্যালোচনা কৰে। প্ৰধানমন্ত্ৰীয়ে মহামহিম বেনেটক অতি সোনকালেই ভাৰত ভ্ৰমণলৈ আমন্ত্ৰণ জনায়।
প্ৰধানমন্ত্ৰীয়ে ২৩ ছেপ্টেম্বৰত উদ্বোধন কৰিব ৰাজ্যসমূহৰ পৰিৱেশ দপ্তৰৰ মন্ত্ৰীসকলৰ ৰাষ্ট্ৰীয় সন্মিল

প্ৰধানমন্ত্ৰী শ্ৰী নৰেন্দ্ৰ মোদীয়ে অহা ২৩ ছেপ্টেম্বৰ, ২০২২ৰ পুৱা ১০.৩০ বজাত ‘ভিডিঅ’ কনফাৰেন্সিং’ ব্যৱস্থাৰে দেশৰ ৰাজ্যসমূহৰ পৰিৱেশ দপ্তৰৰ মন্ত্ৰীসকলৰ ৰাষ্ট্ৰীয় সন্মিলনখন আনুষ্ঠানিক ভাবে উদ্বোধন কৰিব। এই উপলক্ষে সমবেত হোৱা সমজুৱাক সম্বোধি তেওঁ ভাষণো প্ৰদান কৰিব। সমবায়মূলক যুক্তৰাষ্ট্ৰীয় ব্যৱস্থাৰ দৃষ্টিভংগীক আগুৱাই নিয়াৰ লক্ষ্যৰে সন্মিলনখনত ‘লাইফ’-‘লাইফষ্টাইল ফৰ এনভাৰ্ণমেণ্ট’, জলবায়ু পৰিৱৰ্তন, প্লাষ্টিক-আৱৰ্জনাৰে মোকাবিলা কৰা, বন্যপ্ৰাণী তথা বন-প্ৰবন্ধন আদি প্ৰসংগত কেন্দ্ৰীয় আৰু ৰাজ্য চৰকাৰসমূহৰ কাম-কাজৰ মাজত অধিক সমন্বয় সৃষ্টিৰ প্ৰয়াস কৰা হ’ব। এই সন্মিলনত গুণগত মান অৱনত হোৱা মাটিৰ উৰ্বৰা পুনৰুদ্ধাৰৰ লগতে বন্যপ্ৰাণী সংৰক্ষণৰ বিষয়ত বিশেষ গুৰুত্ব প্ৰদানৰে বনানীকৰণৰ পৰিসৰ বৃদ্ধিৰ প্ৰসংগও আলোচনা কৰা হ’ব। ২৩ আৰু ২৪ ছেপ্টেম্বৰত দুদিনীয়াকৈ আয়োজিত সন্মিলনখনত ‘লাইফ’, জলবায়ু পৰিৱৰ্তন(কাৰ্বন নিৰ্গমণৰ হাৰ প্ৰশমিতকৰণ আৰু জলবায়ু প্ৰভাৱৰে অভিয়োজনৰ বাবে জলবায়ু পৰিৱৰ্তন সম্পৰ্কীয় ৰাজ্যৰ কৰ্ম-পৰিকল্পনাসমূহৰ শেহতীয়াকৰণ), পৰিৱেশ(সংহত ‘গ্ৰীণ-ক্লীয়াৰেন্স’ৰ বাবে ‘ছিংগল উইণ্ড’ ব্যৱস্থা), বন-প্ৰবন্ধন, প্ৰদূষণৰ প্ৰতিৰোধ আৰু নিয়ন্ত্ৰণ, বন্যপ্ৰাণী প্ৰবন্ধন, প্লাষ্টিক আৰু আৱৰ্জনা প্ৰবন্ধন আদি প্ৰসংগত ছখন অধিৱেশন অনুষ্ঠিত হ’ব।
দক্ষিণ এছিয়াৰ সৰ্বাধিক ৰামসাৰ অঞ্চল ভাৰতত থকাৰ বাবে সন্তোষ প্রকাশ কৰিছে প্রধানমন্ত্রীয়

প্রধানমন্ত্রী শ্রী নৰেন্দ্র মোদীয়ে গুজৰাটৰ খিজাদিয়া অভয়াৰণ্য আৰু উত্তৰপ্রদেশৰ বাখিৰা অভয়াৰণ্য ৰামসাৰ তালিকাভুক্ত হোৱাৰ বাবে সন্তোষ প্রকাশ কৰে৷ কেন্দ্রীয় পৰিৱেশ, বন আৰু জলবায়ু পৰিৱর্তন মন্ত্রী শ্রী ভূপেন্দ্র যাদৱৰ এক ট্যুইটৰ প্ৰত্যুত্তৰত প্রধানমন্ত্রীয়ে কয়, “বহুত ভাল খবৰ৷ দক্ষিণ এছিয়াৰ সৰ্বাধিক ৰামসাৰ অঞ্চল ভাৰতত আছে। ইয়াৰ জৰিয়তে জৈৱ-বৈচিত্রক ৰক্ষা কৰা আৰু প্রকৃতিৰ সৈতে সম্প্রীতি বজাই ৰখাৰ ক্ষেত্ৰত আমাৰ নাগৰিকসকলৰ প্ৰতিশ্ৰুতিকে প্রতিফলিত হৈছে।”
প্ৰধানমন্ত্ৰীয়ে উদ্বোধন কৰিব নতুন দিল্লীত ভাৰতীয় প্ৰত্নতাত্ত্বিক জৰীপ বিভাগৰ মুখ্য কাৰ্যালয়

প্ৰধানমন্ত্ৰী শ্ৰী নৰেন্দ্ৰ মোদীয়ে ১২ জুলাই, ২০১৮ত নতুন দিল্লীত ভাৰতীয় প্ৰত্নতাত্ত্বিক জৰীপ বিভাগৰ মুখ্য কাৰ্যালয়ৰ ভৱন উদ্বোধন কৰিব। নতুন মুখ্য কাৰ্যালয়টো শক্তি সক্ষম পোহৰ আৰু বৰষুণৰ পানী সংগ্ৰহকে ধৰি অত্যাধূনিক সা-সুবিধাৰে সু-সজ্জিতকৈ নিৰ্মাণ কৰা হৈছে। এই কাৰ্যালয়টোত ১.৫ লাখ গ্ৰন্থ আৰু আলোচনী ৰাখিব পৰাকৈ এটা কেন্দ্ৰীয় প্ৰত্নতাত্ত্বিক সংগ্ৰহালয়ো থাকিব।
গুজৰাটৰ প্রতিষ্ঠা দিৱসত গুজৰাটৰ জনসাধাৰণক শুভেচ্ছা জনালে প্রধানমন্ত্রীয়

গুজৰাটৰ প্রতিষ্ঠা দিৱস উপলক্ষে প্রধানমন্ত্রী শ্রী নৰেন্দ্র মোদীয়ে গুজৰাটৰ জনসাধাৰণক শুভেচ্ছা জনাইছে। এটা ট্যুইট বার্তাত প্রধানমন্ত্রীয়ে কৈছে; “গুজৰাটৰ প্রতিষ্ঠা দিৱসত গুজৰাটৰ জনসাধাৰণক মোৰ শুভেচ্ছা। মহাত্মা গান্ধী, চর্দাৰ পেটেল আৰু বহুজন মহান ব্যক্তিৰ আদর্শৰে অনুপ্রাণিত গুজৰাটৰ মানুহে বিভিন্ন ক্ষেত্রত তেওঁলোকৰ কৃতিত্বৰ বাবে ব্যাপক সমাদৰ লাভ কৰি আছে। অনাগত দিনতো গুজৰাটৰ উন্নতিৰ ধাৰা অব্যাহত থাকক।”
ছু-৩০এমকেআইৰ পৰা প্ৰথমটো ব্ৰাহ্মোছ এএলচিএমৰ সফল পৰীক্ষণত আনন্দিত প্ৰধানমন্ত্ৰী

ছু-৩০এমকেআইৰ পৰা প্ৰথমটো ব্ৰাহ্মোছ এএলচিএম(issile)ৰ সফল পৰীক্ষণত প্ৰধানমন্ত্ৰী শ্ৰী নৰেন্দ্ৰ মোদীয়ে আনন্দ প্ৰকাশ কৰিছে। প্ৰধানমন্ত্ৰীয়ে এই ঐতিহাসিক প্ৰচেষ্টাৰ সৈতে জড়িত সকলোকে অভিনন্দন জ্ঞাপন কৰে। এক বাৰ্তাত প্ৰধানমন্ত্ৰীয়ে কয়, “ছু-৩০এমকেআইৰ পৰা প্ৰথমটো ব্ৰাহ্মোছ এএলচিএমৰ সফল পৰীক্ষণত আনন্দিত হৈছো। এই ঐতিহাসিক প্ৰচেষ্টাৰ সৈতে জড়িত সকলোকে অভিনন্দন জ্ঞাপন কৰে।”
এডভান্টেজ আছাম – বিশ্ব বিনিয়োগকাৰী সন্মিলন ২০১৮ ৰ উদ্বোধনী অনুষ্ঠানত প্ৰধানমন্ত্ৰীয়ে প্ৰদান কৰিব  ভাষণ

প্ৰধানমন্ত্ৰী শ্ৰী নৰেন্দ্ৰ মোদীয়ে কাইলৈ গুৱাহাটীত অনুষ্ঠিত হ’বলগীয়া এডভান্টেজ আছাম – বিশ্ব বিনিয়োগকাৰী সন্মিলন ২০১৮ ৰ উদ্বোধনী অনুষ্ঠানত ভাষণ প্ৰদান কৰিব। এই দুদিনীয়া অনুষ্ঠানটো অসম চৰকাৰৰ উদ্যোগত বিনিয়োগৰ সুবিধাৰ প্ৰচাৰৰ বাবে অনুষ্ঠিত হোৱা আটাইতকৈ ডাঙৰ অনুষ্ঠান। এই সন্মিলনে অসমৰ ভৌগোলিক অৱস্থিতিয়ে বিনিয়োগকাৰীসকললৈ আনি দিব পৰা সুবিধাসমূহৰ বিষয়ে আলোকপাত কৰাত সহায় কৰিব। এই অনুষ্ঠানে নিয়োগক্ষেত্ৰত থকা অসমৰ সম্ভাৱনীয়তা তথা দক্ষিণ আৰু দক্ষিণ-পূৱ এচিয়াৰ ক্ৰমৱৰ্দ্ধামান অৰ্থনীতিত অসমত নিৰ্মিত সামগ্ৰী তথা সেৱা ব্যৱস্থাৰ ৰপ্তানিয়ে আনিব পৰা সুবিধাসমূহৰ বিষয়েও সকলোকে অৱগত কৰাব। এই অনুষ্ঠানে ৰাজ্যখনত থকা শক্তি, কৃষি, খাদ্য প্ৰক্ৰিয়াকৰণ, তথ্য-প্ৰযুক্তি, তথ্য-প্ৰযুক্তি ক্ষেত্ৰৰ সেৱা, নদী পৰিৱহণ, বন্দৰ নগৰ সৃষ্টি, প্লাষ্টিক আৰু পেট্ৰ’কেমিকেল, ফাৰ্মাচিটিকেল আৰু চিকিৎসা সামগ্ৰী, হস্ততাঁত আৰু বস্ত্ৰশিল্প, কূটীৰ শিল্প, পৰ্যটন, অসামৰিক বিমান, খনিজ আৰু প্ৰকৃতিক গেছ আদি ক্ষেত্ৰত বিনিয়োগৰ সুবিধাৰ বিষয়ে আলোকপাত কৰাত সহায় কৰিব।
ছিকিউৰিটী এণ্ড এক্সচেঞ্জ বোৰ্ড অফ ইণ্ডিয়া আৰু মংগোলীয়াৰ বিত্তীয় নিয়ামক আয়োগৰ মাজত দ্বিপাক্ষিক বুজাবুজি চুক্তি স্বাক্ষৰৰ প্ৰস্তাৱত কেবিনেটৰ অনুমোদন

প্রধানমন্ত্রী শ্রী নৰেন্দ্র মোদীৰ অধ্যক্ষতাত অনুষ্ঠিত কেন্দ্রীয় কেবিনেট বৈঠকত ছিকিউৰিটী এণ্ড এক্সচেঞ্জ বোৰ্ড অফ ইণ্ডিয়া (ছেবি) আৰু মংগোলিয়াৰ বিত্তীয় নিয়ামক আয়োগ (এফআৰচি)ৰ মাজত দ্বিপাক্ষিক বুজাবুজি চুক্তি স্বাক্ষৰৰ প্রস্তাৱত অনুমোদন জনোৱা হৈছে। মুখ্য প্ৰভাৱ ছেবিৰ দৰে মংগোলিয়াৰ এফআৰচি ইণ্টাৰনেচনেল অৰ্গেনাইজেচন অফ ছিকিউৰিটিজ কমিচন(আইঅ’এছচিঅ’, এমএমঅ’ইউ )ৰ সৈতেও বহুপাক্ষিক বুজাবুজি চুক্তি স্বাক্ষৰ কৰিছে। অৱশ্যে বহুপাক্ষিক এই বুজাবুজি চুক্তিত কাৰিকৰী সহায়ৰ সন্দৰ্ভত কোনো ব্যৱস্থা নাই। ছেবি আৰু মংগোলিয়াৰ এফআৰচি প্রতিষ্ঠানৰ মাজত এই বুজাবুজি চুক্তি স্বাক্ষৰিত হ’লে বিত্তীয় ব্যৱস্থাৰ নিৰাপত্তা সম্পৰ্কীয় বিধি ব্যৱস্থাসমূহ ফলপ্ৰসূ ৰূপত প্রয়োগৰ ক্ষেত্রত পাৰস্পৰিক তথ্য আদান-প্রদান ব্যৱস্থা আৰু অধিক শক্তিশালী হ’ব৷ তদুপৰি, কাৰিকৰী সহায়ৰ ক্ষেত্রতো এই বুজাবুজি চুক্তিয়ে গুৰুত্বপূর্ণ ভূমিকা পালন কৰিব৷ কাৰিকৰী সহায়ে উভয় কর্তৃপক্ষক মূলধনী বজাৰ, দক্ষতা বৃদ্ধি আৰু কর্মীসকলৰ প্রশিক্ষণ সম্পৰ্কীয় বিষয়সমূহ পাৰস্পৰিক আলোচনাত সহায় কৰিব। পটভূমি ভাৰতত বিত্তীয় বজাৰ ব্যৱস্থাৰ নিয়ন্ত্রণত ছিকিউৰিটিজ এণ্ড এক্সছেঞ্জ বোর্ড অফ ইণ্ডিয়া এক্ট, ১৯৯২ অনুসৰি ছেবি গঠন কৰা হয়। এই ধৰণৰ এক প্রতিষ্ঠান গঢ়ি তোলাৰ উদ্দেশ্যে হৈছে বিনিয়োগৰাকীসকলৰ স্বার্থ সুৰক্ষা আৰু দেশত বিত্তীয় বজাৰ ব্যৱস্থাৰ নিয়ন্ত্রণ তথা প্রসাৰ ঘটোৱা। আনহাতে, মংগোলিয়াৰ বিত্তীয় নিয়ামক আয়োগে এক সংসদীয় কর্তৃপক্ষ হিচাপে ২০০৬চনত স্থাপন কৰা হয়। অনা-বেংকিং ক্ষেত্রৰ ওপৰত তদাৰকী আৰু নিয়ন্ত্রণত এই প্রতিষ্ঠান গঢ়ি তোলা হয়। এক সুস্থিৰ আৰু শক্তিশালী বিত্তীয় বজাৰ ব্যৱস্থা গঢ়ি তোলাৰ সৈতে মংগোলিয়াৰ এই প্রতিষ্ঠানটো জড়িত। উল্লেখ্য যে মংগোলিয়াৰ এই প্রতিষ্ঠানটো পাৰস্পৰিক সহযোগিতা আৰু কাৰিকৰী সহায়ৰ বাবে দ্বিপাক্ষিক পৰ্যায়ত এক বুজাবুজি চুক্তি স্বাক্ষৰ কৰিবলৈ ছেবিক প্ৰস্তাৱ দিয়ে৷ এই প্ৰস্তাৱৰ পৰিপ্রেক্ষিতত কেন্দ্রীয় কেবিনেটে দুয়োখন দেশৰ প্রতিষ্ঠানৰ মাজত দ্বিপাক্ষিক বুজাবুজি চুক্তি স্বাক্ষৰৰ প্রস্তাৱত অনুমোদন জনাইছে। এতিয়ালৈকে বিভিন্ন দেশৰ মূলধনী বজাৰ নিয়ন্ত্রণমূলক কর্তৃপক্ষ সৈতে ছেবিয়ে ২৭খন চুক্তি স্বাক্ষৰ কৰিছে।
কেবিনেটে কেন্দ্ৰীয় চৰকাৰৰ কৰ্মচাৰীসকলক মহাৰ্ঘ ভাট্টা আৰু পেঞ্চনাৰসকলক মহাৰ্ঘ সাহায্যৰ অতিৰিক্ত কিস্তি মুকলি কৰিবলৈ অনুমোদন জনাইছে, যি ০১.০৭.২০২২ তাৰিখৰ পৰা হ’ব কাৰ্যকৰী হ’

প্ৰধানমন্ত্ৰী শ্ৰী নৰেন্দ্ৰ মোদীৰ পৌৰহিত্যত অনুষ্ঠিত কেবিনেটে ২০২২ চনৰ জুন মাহত সমাপ্ত হোৱা সময়ছোৱাত সৰ্বভাৰতীয় উপভোক্তা মূল্য সূচকৰ ১২ মাহিলী গড় বৃদ্ধিৰ শতাংশ বৃদ্ধিৰ ওপৰত ভিত্তি কৰি ০১.০৭.২০২২ তাৰিখৰ পৰা কেন্দ্ৰীয় চৰকাৰৰ কৰ্মচাৰী আৰু পেঞ্চনাৰসকলক ৪% মহাৰ্ঘ ভাট্টাৰ অতিৰিক্ত কিস্তি মুকলি কৰিবলৈ অনুমোদন জনাইছে। কেন্দ্ৰীয় চৰকাৰৰ কৰ্মচাৰী আৰু পেঞ্চনাৰসকলে ক্ৰমান্বয়ে অধিক পৰিমাণৰ মহাৰ্ঘ ভাট্টা আৰু মহাৰ্ঘ সাহায্য লাভ কৰিব, অৰ্থাৎ ০১.০৭.২০২২ তাৰিখৰ পৰা কাৰ্যকৰী হ’ব। কেন্দ্ৰীয় চৰকাৰৰ কৰ্মচাৰীসকলৰ বাবে মহাৰ্ঘ ভাট্টা বৃদ্ধিৰ বাবে অতিৰিক্ত বিত্তীয় প্ৰভাৱ বছৰি ৬,৫৯১.৩৬ কোটি টকা আৰু ২০২২-২৩ বিত্তীয় বৰ্ষত ৪,৩৯৪.২৪ কোটি টকা হ'ব বুলি অনুমান কৰা হৈছে (অৰ্থাৎ জুলাই ২০২২ৰ পৰা ফেব্ৰুৱাৰী ২০২৩ লৈ ৮ মাহৰ বাবে)। পেঞ্চনাৰসকলৰ বাবে মহাৰ্ঘ সাহায্যৰ এই বৃদ্ধিৰ বাবে অতিৰিক্ত বিত্তীয় প্ৰভাৱ বছৰি ৬,২৬১.২০ কোটি টকা আৰু ২০২২-২৩ বিত্তীয় বৰ্ষত ৪,১৭৪.১২ কোটি টকা হ’ব বুলি অনুমান কৰা হৈছে (অৰ্থাৎ জুলাই ২০২২ ৰ পৰা ফেব্ৰুৱাৰী ২০২৩ লৈ ৮ মাহৰ বাবে)। মহাৰ্ঘ ভাট্টা আৰু মহাৰ্ঘ সাহায্য দুয়োটাৰ বাবে ৰাজকোষৰ ওপৰত সম্মিলিত প্ৰদান বছৰি ১২,৮৫২.৫৬ কোটি টকাৰ হ'ব; আৰু ২০২২-২৩ বিত্তীয় বৰ্ষত ৮,৫৬৮.৩৬ কোটি টকা হ’ব (অৰ্থাৎ জুলাই ২০২২ ৰ পৰা ফেব্ৰুৱাৰী ২০২৩ লৈ ৮ মাহৰ বাবে)।
গুজৰাটৰ জিলা পঞ্চায়তৰ সদস্যসকলৰে মিলিত প্ৰধানমন্ত্ৰ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি গুজৰাটৰ জিলা পঞ্চায়তৰ সদস্যসকলৰ সৈতে মিলিত হয়। তেখেতে গাওঁসমূহত জীৱন-যাত্ৰাৰ মানদণ্ড আৰু আন্তঃগাঁথনিৰ অগ্ৰগতি সাধনৰ উপায় সন্দৰ্ভত তেওঁলোকৰ মতামতক প্ৰশংসা কৰে। প্ৰধানমন্ত্ৰীগৰাকীয়ে এইবুলি টুইট কৰেঃ "গুজৰাটৰ জিলা পঞ্চায়তৰ সদস্যসকলৰ সৈতে এক সুন্দৰ বৈঠকত মিলিত হওঁ। গাওঁসমূহত জীৱন-যাত্ৰাৰ মানদণ্ড আৰু আন্তঃগাঁথনিৰ অগ্ৰগতি সাধনৰ উপায় সন্দৰ্ভত তেওঁলোকে অন্তৰ্দৃষ্টিপূৰ্ণ মতামত আগবঢ়াইছিল।"
মন কী বাতৰ বাবে জনসাধাৰণক নিজৰ চিন্তা-ধাৰাৰে অংশগ্ৰহণ কৰিবলৈ আহ্বান প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে ২০২২ চনৰ ২৮ আগষ্টৰ পুৱা ১১ বজাত অনুসূচীত মন কী বাতৰ আগন্তুক খণ্ডৰ বাবে জনসাধাৰণক তেওঁলোকৰ চিন্তা-ধাৰা আৰু তথ্য ভাগ বতৰা কৰিবলৈ আমন্ত্ৰণ জনাইছে। চিন্তা-ধাৰাসমূহ মাইগভ, নমো এপত ভাগ বতৰা কৰিব পাৰিব, বা বাৰ্তা ৰেকৰ্ড কৰিবলৈ ১৮০০-১১-৭৮০০ নম্বৰলৈ ডায়েল কৰিব পাৰিব। মাইগভৰ আমন্ত্ৰণ ভাগ-বতৰা কৰি প্ৰধানমন্ত্ৰীয়ে টুইট কৰে; "২৮ আগষ্টত আগন্তুক #MannKiBaat কাৰ্যসূচীৰ বাবে চিন্তা-ধাৰা আৰু ইনপুটৰ বাবে অপেক্ষা কৰি আছো। মাইগভ বা নমো এপত লিখক। বৈকল্পিকভাৱে, ১৮০০-১১-৭৮০০ ডায়েল কৰি এটা বাৰ্তা ৰেকৰ্ড কৰক। https://www.mygov.in/group-issue/inviting-ideas-mann-ki-baat-prime-minister-narendra-modi-28th-august-2022/?target=inapp&type=group_issue&nid=333371"
আমেৰিকা যুক্তৰাষ্ট্ৰৰ ২৪৬ সংখ্যক স্বাধীনতা দিৱসত প্ৰধানমন্ত্ৰীৰ শুভেচ্ছা

আমেৰিকা যুক্তৰাষ্ট্ৰৰ ২৪৬ সংখ্যক স্বাধীনতা দিৱসত উপলক্ষে ৰাষ্ট্ৰপতি জো বাইডেন, উপ-ৰাষ্ট্ৰপতি কমলা হেৰিছ আৰু আমেৰিকা যুক্তৰাষ্ট্ৰৰ জনসাধাৰণলৈ শুভেচ্ছা জ্ঞাপন কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। প্ৰধানমন্ত্ৰীয়ে এইদৰে টুইট কৰে; "আমেৰিকা যুক্তৰাষ্ট্ৰৰ ২৪৬ সংখ্যক স্বাধীনতা দিৱস উপলক্ষে @POTUS @JoeBiden, @VP @KamalaHarris আৰু আমেৰিকা যুক্তৰাষ্ট্ৰৰ জনসাধাৰণক মোৰ উষ্ম শুভেচ্ছা আৰু সম্বৰ্ধনা জ্ঞাপন কৰিছোঁ।"
আকাংক্ষী জিলা কাৰ্যক্ৰমৰ সাফল্যৰ পিচত আনন্দ প্ৰাকাশিলে প্ৰধানমন্ত্ৰীয়

স্বাস্থ্য, পুষ্টিসাধন, শিক্ষা আৰু ৰপ্টানীৰ দৰে শিতানত আকাংক্ষী জিলা কাৰ্যক্ৰমে প্ৰদৰ্শন কৰা সাফল্যৰ পিচত আনন্দ প্ৰাকাশ কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। এই সন্দৰ্ভত প্ৰকাশিত ‘টুইট’ত প্ৰধানমন্ত্ৰীয়ে উল্লেখ কৰে; “আকাংক্ষী জিলাসমূহে স্বাস্থ্য, পুষ্টসাধন, শিক্ষা তথা ৰপ্টানী আদি বিভিন্ন সূচকাংকৰ ক্ষেত্ৰত দেখুওৱা সাফল্য সঁচাকৈয়ে হৃদয়স্পৰ্শী। আকাংক্ষী জিলা কাৰ্যক্ৰমৰ সুবাদতে লাখ লাখ লোকৰ জীৱনধাৰাৰ ৰূপান্তৰণ সম্ভৱ হোৱা দেখি আনন্দিত হৈছো”।https://t.co/PYO
হেলিকপ্টাৰ দুৰ্ঘটনাত জেনেৰেল বিপিন ৰাৱাট, তেওঁৰ পত্নী আৰু সশস্ত্ৰ বাহিনীৰ আন লোকসকলৰ মৃত্যুত প্ৰধানমন্ত্ৰীৰ শো

প্ৰধানমন্ত্ৰী শ্ৰী নৰেন্দ্ৰ মোদীয়ে তামিলনাডুত সংঘটিত হেলিকপ্টাৰ দুৰ্ঘটনাত জেনেৰেল বিপিন ৰাৱাট, তেওঁৰ পত্নী আৰু সশস্ত্ৰ বাহিনীৰ আন লোকসকলৰ মৃত্যুত গভীৰ শোক প্ৰকাশ কৰিছে। এলানি টুইটত প্ৰধানমন্ত্ৰীগৰাকীয়ে কয়; "তামিলনাডুত সংঘটিত হেলিকপ্টাৰ দুৰ্ঘটনাত আমি জেনেৰেল বিপিন ৰাৱাট, তেওঁৰ পত্নী আৰু সশস্ত্ৰ বাহিনীৰ আন লোকসকলক হেৰুৱাবলগীয়া হোৱাত মই গভীৰ দুখ পাইছো। তেওঁলোকে অত্যন্ত পৰিশ্ৰমেৰে ভাৰতক সেৱা আগবঢ়াইছিল। শোকসন্তপ্ত পৰিয়ালকেইটালৈ মই সমবেদনা জ্ঞাপন কৰিলো। জেনেৰেল বিপিন ৰাৱাট এগৰাকী অসামান্য সৈনিক আছিল। এজন সঁচা দেশপ্ৰেমী ৰাৱাটে আমাৰ সশস্ত্ৰ বাহিনী আৰু সুৰক্ষা আহিলাৰ আধুনিকীকৰণত যথেষ্ট অৰিহণা আগবঢ়াইছিল। কৌশলগত বিষয়ত তেওঁৰ অন্তৰ্দৃষ্টি আৰু দৃষ্টিভংগী অসাধাৰণ আছিল। তেওঁৰ মৃত্যুৱে মোক গভীৰভাৱে ব্যথিত কৰিছে। ঔম শান্তি। ভাৰতৰ প্ৰথমজন চিডিএছ হিচাপে জেনেৰেল ৰাৱাটে প্ৰতিৰক্ষা সংস্কাৰৰাজিকে ধৰি আমাৰ সশস্ত্ৰ বাহিনীৰে সম্পৰ্কীয় ভিন্ন দিশত কাম কৰিছিল। তেওঁ সেনাত সেৱা আগবঢ়োৱাৰ এক সমৃদ্ধ অভিজ্ঞতা আহৰণ কৰিছিল। ভাৰতে তেওঁৰ অসামান্য সেৱাক কেতিয়াও পাহৰি নাযায়।"
বিভিন্ন চৰকাৰী আঁচনিৰ জনজাতীয় হিতাধিকাৰীসকলৰ সৈতে বাৰ্তালাপৰ এটা ভিডিঅ’ শ্বেয়াৰ প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে বিভিন্ন চৰকাৰী আঁচনিৰ জনজাতীয় হিতাধিকাৰীসকলৰ সৈতে বাৰ্তালাপৰ এটা ভিডিঅ' শ্বেয়াৰ কৰিছে। প্ৰধানমন্ত্ৰীয়ে এইদৰে টুইট কৰে; "বিভিন্ন চৰকাৰী আঁচনিৰ জনজাতীয় হিতাধিকাৰীসকলৰ সৈতে বাৰ্তালাপ কৰাৰ পিছত মই অতি আনন্দিত হৈ পৰিছিলোঁ। বিগত কেইবছৰমানত তেওঁলোকৰ জীৱন ধাৰণ সহজ কৰি তোলা হৈছে। অনুগ্ৰহ কৰি এই ভিডিঅ'টো চাওক…"
উত্তৰ-পূব পৰিষদ পুনৰ গঠনত কেবিনেটৰ অনুমোদন

প্ৰধান­মন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেন্দ্ৰীয় কেবিনেট বৈঠকত কেন্দ্ৰীয় গৃহ মন্ত্ৰীক উত্তৰ-পূব পৰিষদৰ পদেন অধ্যক্ষ হিচাপে আৰু উত্তৰ-পূবৰ আঠখন ৰাজ্যৰ ৰাজ্যপাল তথা মুখ্যমন্ত্ৰীসকলক মনোনীত কৰি এক বিধিবদ্ধ সংস্থা গঠনৰ বাবে উত্তৰ-পূৰ্বাঞ্চল উন্নয়ন মন্ত্ৰালয়(ড’নাৰ)ৰ প্ৰস্তাৱত অনুমোদন জনায়। কেবিনেটে লগতে ড’নাৰ মন্ত্ৰীৰ ৰাজ্যিক (স্বতন্ত দায়িত্ব) মন্ত্ৰীয়ে পৰিষদৰ উপাধ্যক্ষ হিচাপে সেৱা আগবঢ়াব। প্ৰভাৱঃ উত্তৰ-পূবৰ পৰিষদে ৰাজ্যিক কেন্দ্ৰীয় সংস্থাৰ জৰিয়তে বিভিন্ন প্ৰকল্প ৰূপা,ণ কৰে। গৃহমন্ত্ৰীক অধ্যক্ষ আৰু ড’নাৰ মন্ত্ৰীক উপাধ্যক্ষ, উত্তৰ-পূবৰ সকলো ৰাজ্যৰ ৰাজ্যপাল আৰু মুখ্যমন্ত্ৰীসকলক সদস্য হিচাপে লৈ নতুন কৈ গঠিত পৰিষদে আন্তঃৰাজ্যিক বিষয়বোৰৰ বিস্তৃতভাৱে আলোচনা কৰাৰ লগতে ভৱিষ্যতে এক সামূহিক দৃষ্টিভংগীৰে বিবেচনা কৰিব পৰা যাব। উত্তৰ-পূব পৰিষদে এতিয়াৰে পৰা আন্তঃৰাজ্যিক ড্ৰাগছ সৰবৰাহ, অবৈধ অস্ত্ৰ-শস্ত্ৰ সৰবৰাহ, সীমা বিবাদ দৰে বিভিন্ন মাণ্ডলিক পৰিষদৰ বিষয়বোৰ আলোচনা কৰিব পাৰিব। এনইচিৰ পুনৰগঠন উত্তৰ-পূৰ্বাঞ্চলৰ বাবে অধিক ফলপ্ৰসূ হৈ পৰিব। বিভিন্ন প্রকল্প আৰু আঁচনি ৰূপায়ণ সন্দৰ্ভত সময়ে সময়ে পর্যালোচনাৰ মাধ্যমে কার্যকৰী পদক্ষেপ গ্রহণৰ সমান্তৰালভাৱে এই পৰিষদে ৰাজ্য চৰকাৰসমূহৰ মাজত সমন্বয় সাধনৰ কামো কৰি যাব। উল্লেখ্য যে বিভিন্ন উন্নয়নমুলক দিশত অঞ্চলটোৰ ৰাজ্যসমূহৰ মাজত সমন্বয় সাধন কৰা লক্ষ্যৰে উত্তৰ-পূৰ্বাঞ্চল পৰিষদ আইন, ১৯৭১ৰ অধীনত এনইচি গঠন কৰা হয়।
সুন্দৰ ৰক্ষণাবেক্ষণৰ বাবে অৰুণাচলৰ ‘জং চৰকাৰী মাধ্যমিক বিদ্যালয়’লৈ অভিনন্দন জনাইছে প্ৰধানমন্ত্ৰীয়

অৰুণাচলৰ ‘জং চৰকাৰী মাধ্যমিক বিদ্যালয়’ৰ সুন্দৰ ৰক্ষণাবেক্ষণত আনন্দিত হোৱা প্ৰধানমন্ত্ৰী শ্ৰী নৰেন্দ্ৰ মোদীয়ে বিদ্যালয়খনলৈ অভিনন্দন জনাইছে। মুখ্যমন্ত্ৰী শ্ৰী পেমা খান্দুৰ এক ‘টুইট’-ৰ প্ৰতি সঁহাৰি জনাই প্ৰধানমন্ত্ৰীয়ে ‘টুইট’ কৰে: “দেখি খুবেই ভাল লাগিছে! এইখন বিদ্যালয়ৰ শিক্ষাৰ্থী আৰু শিক্ষকসকললৈ অভিনন্দন জনাইছোঁ”
পশ্চিম বংগৰ নাদিয়াত পথ দুৰ্ঘটনাত নিহতসকলৰ আত্মীয়লৈ পিএমএনআৰএফৰপৰা অনুদান ঘোষণা প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে পশ্চিম বংগৰ নাদিয়াত সংঘটিত পথ দুৰ্ঘটনাত প্ৰাণ হেৰুওৱা লোকসকলৰ নিকট আত্মীয়লৈ প্ৰধানমন্ত্ৰীৰ ৰাষ্ট্ৰীয় সাহায্য পুঁজি (PMNRF) ৰপৰা ২ লাখ টকাকৈ অনুদান ঘোষণা কৰিছে। আহতসকলক ৫০,০০০ টকাকৈ প্ৰদান কৰা হ'ব। প্ৰধানমন্ত্ৰীৰ কাৰ্য্যালয়ে এইবুলি টুইট কৰে; "প্ৰধানমন্ত্ৰীয়ে পশ্চিম বংগৰ নাদিয়াত সংঘটিত পথ দুৰ্ঘটনাত প্ৰাণ হেৰুওৱা লোকসকলৰ নিকট আত্মীয়লৈ পিএমএনআৰএফৰপৰা ২ লাখ টকাকৈ অনুদান ঘোষণা কৰিছে। আহতসকলক ৫০,০০০ টকাকৈ প্ৰদান কৰা হ'ব।"
১৯ জুনত প্ৰগতি ময়দান সুসংহত যোগাযোগ কৰিডৰ প্ৰকল্প দেশবাসীৰ প্ৰতি উৎসৰ্গা কৰিব প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে ১৯ জুন, ২০২২ তাৰিখে পুৱা ১০:৩০ বজাত প্ৰগতি ময়দান সুসংহত যোগাযোগ কৰিডৰ প্ৰকল্পৰ মূল সুৰংগ আৰু পাঁচটা আণ্ডাৰপাছ দেশবাসীৰ উদ্দেশ্যে উৎসৰ্গা কৰিব। এই উপলক্ষে আয়োজিত অনুষ্ঠানটোত তেওঁ সমবেত লোকসকলক সম্বোধন কৰিব। সুসংহত যোগাযোগ কৰিডৰ প্ৰকল্পটো প্ৰগতি ময়দান পুনৰ্বিকাশ প্ৰকল্পৰ এক অবিচ্ছেদ্য অংশ। প্ৰগতি ময়দান সুসংহত যোগাযোগ কৰিডৰ প্ৰকল্পটো ৯২০ কোটি টকাতকৈও অধিক ব্যয়েৰে নিৰ্মাণ কৰা হৈছে। কেন্দ্ৰীয় চৰকাৰে প্ৰকল্প নিৰ্মাণৰ সম্পূৰ্ণ পুঁজি যোগান ধৰিছে। প্ৰগতি ময়দানত গঢ়ি তোলা নতুন বিশ্বমানৰ প্ৰদৰ্শনী আৰু সন্মিলন কেন্দ্ৰলৈ নতুন এই যোগাযোগ ব্যৱস্থাৰ মাধ্যমেৰে বাধাহীনভাৱে চলাচল কৰিব পৰা যাব। ইয়াৰ ফলত প্ৰগতি ময়দানত অনুষ্ঠিত হোৱা কাৰ্যসূচীসমূহত আয়োজক আৰু দৰ্শনাৰ্থীসকলে সহজেই অংশগ্ৰহণ কৰিব পাৰিব। এই প্ৰকল্পটোৰ সুপ্ৰভাৱ প্ৰগতি ময়দানৰ সীমা অতিক্ৰমি আন স্থানতো পৰিব। ইয়াৰ জৰিয়তে যান-বাহনৰ বাধাহীন চলাচল নিশ্চিত হ'ব, যাত্ৰীসকলৰ সময় আৰু ব্যয় বৃহৎ পৰিমাণে ৰাহি হ'ব। নগৰীয় আন্তঃগাঁথনিৰ সংস্কাৰৰ জৰিয়তে নাগৰিকৰ সহজ জীৱনযাত্ৰা নিশ্চিত কৰাৰ বাবে চৰকাৰে যি পৰিকল্পনা গ্ৰহণ কৰিছে ই তাৰেই এটা অংশ। মূল সুৰংগটোৱে ৰিং ৰোডক প্ৰগতি ময়দানৰ মাজেৰে পাৰ হৈ পুৰাণ কিলা ৰোড হৈ ইণ্ডিয়া গেটৰ সৈতে সংযোগ কৰে। ছয় লেনযুক্ত সুৰংগটোৰ প্ৰতিটো লেনক বেলেগ বেলেগ উদ্দেশ্যত ব্যৱহাৰ কৰা হব। ইয়াৰ ফলত প্ৰগতি ময়দানৰ তলফালে থকা বিশাল পাৰ্কিং অঞ্চলত সহজেই প্ৰৱেশ কৰিব পৰা যাব। সুৰংগটোৰ এটা অনন্য বৈশিষ্ট্য হ'ল পাৰ্কিং স্থানৰ দুয়োফালৰ পৰা যান-বাহন চলাচলৰ সুবিধাৰ বাবে মূল সুৰংগ পথৰ তলত দুটা ক্ৰছ সুৰংগ নিৰ্মাণ কৰা হৈছে। ই নিৰৱচ্ছিন্ন যান-বাহনৰ চলাচলৰ বাবে শেহতীয়া অত্যাধুনিক প্ৰযুক্তি যেনে স্মাৰ্ট ফায়াৰ মেনেজমেণ্ট, আধুনিক ভেণ্টিলেচন আৰু স্বয়ংক্ৰিয় নিষ্কাশন, ডিজিটেলভাৱে নিয়ন্ত্ৰিত চিচিটিভি আৰু সুৰংগৰ ভিতৰত জনসাধাৰণৰ বাবে ঘোষণা প্ৰণালীৰো সংযোগ কৰা হৈছে। দীৰ্ঘদিন ধৰি প্ৰতীক্ষিত এই সুৰংগটোৱে ভৈৰোঁ মাৰ্গলৈ এক বিকল্প পথ হিচাপে কাম কৰিব। ইমানদিনে ক্ষমতাতকৈ যথেষ্ট বেছি যান-বাহন ভৈৰোঁ মাৰ্গৰে চলি আছে। আগন্তুক দিনত এই সুৰংগটোৱে ভৈৰোঁ মাৰ্গৰ যান-বাহনৰ বোজাৰ আধাতকৈও বেছি বহন কৰিব বুলি আশা কৰা হৈছে। এই সুৰংগটোৰ লগতে মথুৰা ৰোডত চাৰিটা, ভৈৰোঁ মাৰ্গত এটা আৰু ৰিং ৰোড আৰু ভৈৰোঁ মাৰ্গৰ সংযোগস্থলত এটাকে ধৰি মুঠ ছয়টা আণ্ডাৰপাছ থাকিব।
ৰাষ্ট্ৰীয় চলচ্চিত্ৰ বঁটা গ্ৰহণ কৰা সকলোকে প্ৰধানমন্ত্ৰীৰ অভিনন্দন জ্ঞাপ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি ৰাষ্ট্ৰীয় চলচ্চিত্ৰ বঁটা গ্ৰহণ কৰা সকলোকে অভিনন্দন জনাইছে। কেন্দ্ৰীয় মন্ত্ৰী শ্ৰী অনুৰাগ সিং ঠাকুৰৰ এটা টুইটলৈ সঁহাৰি জনাই প্ৰধানমন্ত্ৰীগৰাকীয়ে এইদৰে টুইট কৰেঃ “ৰাষ্ট্ৰীয় চলচ্চিত্ৰ বঁটা গ্ৰহণ কৰা সকলোকে অভিনন্দন জনালো। এই সন্মানেৰে তেওঁলোকৰ সৃজনীশীলতা আৰু মনোৰঞ্জন, শিল্প আৰু সাংস্কৃতিৰ জগতখনলৈ আগবঢ়োৱা বৰঙণিক স্বীকৃতি জনোৱাৰ প্ৰয়াস কৰা হৈছে।”
ওনামত জনসাধাৰণক প্ৰধানমন্ত্ৰীৰ অভিনন্দ

ধানমন্ত্ৰী শ্ৰী নৰেন্দ্ৰ মোদীয়ে ওনাম উপলক্ষে সকলোকে, বিশেষকৈ কেৰালা আৰু পৃথিৱীৰ বিভিন্ন প্ৰান্তত থকা মালয়ালী সমুদায়ৰ লোকসকলক অভিনন্দন জনাইছে। এটা টুইটত প্ৰধানমন্ত্ৰীয়ে কৈছে; "সকলোকে, বিশেষকৈ কেৰালা আৰু পৃথিৱীজুৰি বিয়পি থকা মালয়ালী সমুদায়ৰ লোকসকলক ওনামৰ অভিনন্দন। এই উৎসৱে প্ৰকৃতি মাৰ মহত্বপূৰ্ণ ভূমিকা আৰু আমাৰ পৰিশ্ৰমী কৃষকসকলৰ মহত্ব দৰ্শায়। ওনামে আমাৰ সমাজত সদ্ভাৱৰ ভাবনা আৰু শক্তিশালী কৰক।"
‘একাদশ খেল মহাকুম্ভ’ৰ শুভাৰম্ভ ঘোষণা কৰিব প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে অহা ১১ আৰু ১২ মাৰ্চ, ২০২২ত গুজৰাট ভ্ৰমণ কৰিব। ১১ মাৰ্চৰ দিনা বিয়লি ৪ বজাত প্ৰধানমন্ত্ৰীয়ে ‘গুজৰাট পঞ্চায়ত মহাসন্মেলন’ত অংশগ্ৰহণ কৰাৰ লগতে সমবেতসকলক সম্বোধন কৰিব। ১২ মাৰ্চৰ দিনা দিনৰ ১১ বজাত প্ৰধানমন্ত্ৰীয়ে ‘ৰাষ্ট্ৰীয় ৰক্ষা বিশ্ববিদ্যালয়’(আৰআৰইউ)ৰ নৱ-নিৰ্মিত ভৱন ৰাষ্ট্ৰৰ নামত আনুষ্ঠানিক ভাবে উচৰ্গা কৰিব। তেওঁ ‘আৰআৰইউ’-ৰ প্ৰথমখন সমাৱৰ্তনতো মুখ্য অতিথি হিচাপে উপস্থিত থাকি ভাষণ প্ৰদান কৰিব। প্ৰধানমন্ত্ৰীয়ে ‘একাদশ খেল মহাকুম্ভ’ৰ আনুষ্ঠানিক ভাবে শুভাৰম্ভ ঘোষণা কৰাৰ লগতে এই উপলক্ষে ভাষণ প্ৰদান কৰিব সেইদিনা আবেলি প্ৰায় ৬.৩০ বজাত। গুজৰাটত ৩৩খন জিলা পঞ্চায়ত, ২৪৮খন তালুকা পঞ্চায়ত আৰু ১৪৫০০ৰো অধিক গ্ৰাম পঞ্চায়তৰে তিনিখলপীয়া পঞ্চায়তীৰাজ ব্যৱস্থা আছে। ‘গুজৰাট পঞ্চায়ত মহসন্মেলন : আপ্নু গাম, আপ্নু গৌৰৱ শীৰ্ষক এই সমাৰোহত ৰাজ্যখনৰ তিনিখলপীয়া পঞ্চায়তীৰাজ প্ৰতিষ্ঠানসমূহৰ ১লাখৰো অধিক প্ৰতিনিধিয়ে অংশগ্ৰহণ কৰিব বুলি আশা কৰা হৈছে। ইফালে, আৰক্ষী বিভাগৰ বিভিন্ন প্ৰভাগসমূহৰ লগতে অপৰাধ অনুসন্ধান তথা শুধৰণিমূলক প্ৰশাসনীয় ব্যৱস্থাপনাৰ বাবে প্ৰয়োজন হোৱা উচ্চ মানৰ প্ৰশিক্ষণপ্ৰাপ্ত মানৱ-সম্পদ গঢ়ি তুলিব পৰাকৈ ‘ৰাষ্ট্ৰীয় ৰক্ষা বিশ্ববিদ্যালয়’(আৰআৰইউ) স্থাপন কৰা হৈছিল। গুজৰাট চৰকাৰে ২০১০ চনত স্থাপন কৰা ‘ৰক্ষা শক্তি বিশ্ববিদ্যালয়’ক উন্নীত কৰি চৰকাৰে ‘ৰাষ্ট্ৰীয় ৰক্ষা বিশ্ববিদ্যালয়’ নামেৰে এখন ৰাষ্ট্ৰীয় আৰক্ষী বিশ্ববিদ্যালয় স্থাপন কৰে। ৰাষ্ট্ৰীয় গুৰুত্বসম্পন্ন প্ৰতিষ্ঠান হিচাপে স্বীকৃত বিশ্ববিদ্যালয়খনৰ আনুষ্ঠানিক ভাবে কাম-কাজ আৰম্ভ হয় ২০২০ চনৰ অক্টোবৰ মাহৰ পৰা। ঔদ্যোগীক ক্ষেত্ৰৰ পৰা আহৰণ কৰা জ্ঞান আৰু সমলৰ সদ্ব্যৱহাৰ জৰিয়তে বিশ্ববিদ্যালয়খনে আৰক্ষী আৰু নিৰাপত্তা সম্পৰ্কীয় বিভিন্ন ক্ষেত্ৰত উত্কৰ্ষতাৰ কেন্দ্ৰ স্থাপনৰ বাবে ব্যক্তিগত খণ্ডৰ সৈতে সহযোগিতাৰ বাতাবৰণ গঢ়ি তুলিব। তদানীন্তন মুখ্যমন্ত্ৰী শ্ৰী নৰেন্দ্ৰ মোদীৰ দূৰদৰ্শিতাপূৰ্ণ নেতৃত্বত ২০১০ চনত ১৬ বিধ ক্ৰীড়া প্ৰতিস্পৰ্দ্ধা আৰু ১৩ লাখ অংশগ্ৰহণকাৰীৰ উপস্থিতিৰে আৰম্ভ হোৱা ‘খেল মহাকুম্ভ’ত আজি ৩৬ বিধ সাধৰণ ক্ৰীড়া আৰু ২৬ বিধ পেৰা স্পৰ্ট্ছক সামৰি লোৱা হৈছে। ‘একাদশ খেল মহাকুম্ভ’ৰ বাবে ৪৫লাখ ক্ৰীড়াবিদৰ নাম ইতিমধ্যে পঞ্জীয়ণ কৰা হৈছে। এই মহাকুম্ভই গুজৰাটৰ ক্ৰীড়া প্ৰেক্ষাপটত বিপ্লৱৰ সূচনা কৰিছ।
শপত গ্ৰহণ কৰা যোগী আদিত্যনাথ আৰু তেওঁৰ মন্ত্ৰীমণ্ডললৈ প্ৰধানমন্ত্ৰীৰ অভিনন্দ

উত্তৰ প্ৰদেশৰ মুখ্যমন্ত্ৰী আৰু মন্ত্ৰী হিচাপে শপত গ্ৰহণ কৰা যোগী আদিত্যনাথ আৰু তেওঁৰ সতীৰ্থসকললৈ অভিনন্দন জনাইছে প্ৰধানমন্ত্ৰী শ্ৰী নৰেন্দ্ৰ মোদীয়ে। বিগত পাঁচটা বৰ্ষত অৰ্জন কৰা বহুবোৰ সাফল্যৰ কথা স্মৰণ কৰি প্ৰধানমন্ত্ৰীয়ে মুখ্যমন্ত্ৰীগৰাকীৰ নেতৃত্বত ৰাজ্যখনে উন্নয়ণৰ অন্য এক অধ্যায় লিপিবদ্ধ কৰিব বুলি আশা প্ৰকাশ কৰে। এই সন্দৰ্ভত প্ৰকাশ কৰা এক বাৰ্তাত প্ৰধানমন্ত্ৰীয়ে কয়; “উত্তৰ প্ৰদেশৰ মুখ্যমন্ত্ৰী হিচাপে শপত গ্ৰহণ কৰাৰ বাবে @myogiadityanath জী আৰু তেওঁৰ মন্ত্ৰীমণ্ডললৈ আন্তৰিক অভিনন্দন জ্ঞাপন কৰিছো। বিগত ৫টা বছৰত ৰাজ্যখনৰ বিকাশ-যাত্ৰাই বহুবোৰ গুৰুত্বপূৰ্ণ পৰ্যায় অতিক্ৰম কৰিবলৈ সক্ষম হৈছে। মোৰ বিশ্বাস, আপোনাৰ নেতৃত্বত প্ৰদেশখনে জন-আকাংক্ষাসমূহক পূৰ্ণতা প্ৰদান কৰি প্ৰগতিৰ আৰু এটা নতুন অধ্যায় লিপিবদ্ধ কৰিব”।
ভ্রাতৃদ্বিতীয়া উপলক্ষে জনসাধাৰণক শুভেচ্ছা জ্ঞাপন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে ভ্ৰাতৃদ্বিতীয়া উপলক্ষে জনসাধাৰণক শুভেচ্ছা জ্ঞাপন কৰিছে। এটি টুইটত প্ৰধানমন্ত্ৰীগৰাকীয়ে কয়; "প্ৰতিজন দেশবাসীকে ভ্ৰাতৃদ্বিতীয়াৰ অলেখ শুভেচ্ছা জনালো। ভ্ৰাতৃদ্বিতীয়াৰ পৱিত্ৰ উপলক্ষত আটাইকে শুভেচ্ছা জনাইছো।"
পিএছএলভি চি৫২ অভিযানৰ সফল উৎক্ষেপণত ভাৰতীয় মহাকাশ বিজ্ঞানীসকলক অভিনন্দন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে পিএছএলভি চি৫২ অভিযানৰ সফল উৎক্ষেপণৰ বাবে ভাৰতীয় মহাকাশ বিজ্ঞানীসকলক অভিনন্দন জনাইছে। এটি টুইটত প্ৰধানমন্ত্ৰীগৰাকীয়ে কয়; "পিএছএলভি চি৫২ অভিযানৰ সফল উৎক্ষেপণৰ বাবে আমাৰ মহাকাশ বিজ্ঞানীসকলক অভিনন্দন জনাইছো। ইঅ’এছ-০৪ উপগ্ৰহে কৃষি, বন আৰু বৃক্ষৰোপণ, মাটিৰ আৰ্দ্ৰতা আৰু জলবিজ্ঞানৰ লগতে বানপানীৰ মেপিঙৰ বাবে সকলো বতৰ পৰিস্থিতিতে উচ্চ ৰিজলিউশ্যন ছবি প্ৰদান কৰিব।"
এনচিচি দিৱস উপলক্ষে এনচিচিৰ কেডেটসকলক শুভেচ্ছা জ্ঞাপন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে এনচিচি দিৱস উপলক্ষে এনচিচিৰ কেডেটসকলক শুভেচ্ছা জ্ঞাপন কৰিছে। শ্ৰী মোদীয়ে তদুপৰি সমগ্ৰ ভাৰতৰ এনচিচিৰ প্ৰাক্তন কেডেটসকলক এনচিচি এলামনাই এছ’চিয়েশ্যনক সংগঠনটোৰ কাৰ্য্যকলাপত তেওঁলোকৰ সমৰ্থন আৰু অংশগ্ৰহণেৰে সমৃদ্ধ কৰিবলৈ আহ্বান জনাইছে। এলানি টুইটত প্ৰধানমন্ত্ৰীগৰাকীয়ে কয়; "এনচিচি দিৱসৰ শুভেচ্ছা জ্ঞাপন কৰিছো। "একতা আৰু নিয়মানুবৰ্তিতা"ৰ মূলমন্ত্ৰৰে উদ্বুদ্ধ হৈ, এনচিচিয়ে ভাৰতৰ যুৱ সমাজক তেওঁলোকৰ প্ৰকৃত সম্ভাৱনা উপলব্ধি কৰিবলৈ আৰু ৰাষ্ট্ৰ নিৰ্মাণত বৰঙণি যোগাবলৈ এক মহান অভিজ্ঞতা আগবঢ়াইছে। জানুৱাৰীত এই বছৰৰ এনচিচি ৰেলীত মোৰ ভাষণ ইয়াত সংলগ্ন কৰিছো। কেইদিনমান পূৰ্বে, ঝান্সীত 'ৰাষ্ট্ৰ ৰক্ষা সমৰ্পণ পৰ্ব' ত, মই এনচিচি এলামনাই এছ’চিয়েশ্যনৰ প্ৰথম সদস্য হিচাপে পঞ্জীয়নৰে ধন্য হৈছিলো। এলামনাই এছ’চিয়েশ্যন গঠন হৈছে এনচিচিৰে জড়িত সকলোকে একত্ৰিতকৰণৰ বাবে এক প্ৰশংসনীয় প্ৰয়াস। মই সমগ্ৰ ভাৰতৰ এনচিচিৰ প্ৰাক্তন কেডেটসকলক এনচিচি এলামনাই এছ’চিয়েশ্যনক সংগঠনটোৰ কাৰ্য্যকলাপত তেওঁলোকৰ সমৰ্থন আৰু অংশগ্ৰহণেৰে সমৃদ্ধ কৰিবলৈ আহ্বান জনাইছো। ভাৰত চৰকাৰে এনচিচিৰ অভিজ্ঞতাক আৰু অধিক প্ৰাণোচ্ছল আৰু অৰ্থপূৰ্ণ কৰি তুলিবলৈ অলেখ প্ৰচেষ্টা হাতত লৈছে।